Diari Oficial de la Generalitat Valenciana


Sumari del DOGV 811, del 26-04-1988 (1988/810979)

ORDRE de 26 d'abril de 1988, de la Conselleria de Sanitat i Consum, per la qual s'aprova la delegació de facultats del President del Consell d'Administració del Servei Valencià de Salut, en diversos dels seus òrgans.
------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1988/04/26/(1)/dof/vci/html**

### Dades del document

Número de DOGV
:   811

Data del DOGV
:   26-04-1988

Secció del DOGV
:   DISPOSICIONS GENERALS

Número del document
:   1988/810979


Data del document
:   26-04-1988

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

Ordre de 26 d'abril de 1988, de la Conselleria de Sanitat i Consum, per la qual s'aprova la delegació de facultats del President del Consell d'Administració del Servei Valencià de Salut, en diversos dels seus òrgans.  
L'article cinquanta-tres del Decret 46/88, de 12 d'abril de 1988, del Consell, pel qual s'aprova el Reglament d'organització i funcionament del Servei Valencià de Salut, assigna al President del Consell d'Administració d'aquest organisme les atribucions d'organització, disposició, liquidació i proposta d'ordenació dels pagaments del Servei Valencià de Salut, assumint-ne igualment les facultats de representació en matèria de contractació administrativa, d'acord amb allò previst en la legislació vigent.  
Havent de dotar el Servei Valencià de Salut d'una adequada agilitat en la gestió, resulta convenient d'efectuar les oportunes delegacions de facultats en aquesta matèria en els distints òrgans i autoritats de l'Entitat, conformement amb allò previst en l'article seixanta-vuit de la Llei 5/1983, de 30 de desembre, de Govern valencià.  
En atenció d'aquestes consideracions, d'acord amb el que preveuen l'article 7 de la Llei de Contractes de l'Estat, en relació amb la seua Disposició Final Segona, i l'article 390 del Reglament corresponent,  
ORDENE:  
Article primer  
S'aprova la delegació de les facultats que l'article 53 del Decret 46/88, de 12 d'abril, del Consell, atribueix al President del Consell d'Administració del Servei Valencià de Salut, en favor dels distints òrgans, centrals i territorials, que lot seguit s'indiquen, per a les matèries i en els termes que concretament s'hi assenyalen:  
Un. Despeses dels Capítols II i VI del Pressupost de l'Organisme:  
a) En els Gerents o si s'escau, Directors d'Institucions Sanitàries del Servei Valencià de Salut, les corresponents a expedients o contractes per import fins 86.920.580 pessetes.  
b) En els Delegats del Servei Valencià de Salut, d'Alacant, Castelló i València, les corresponents a expedients o contractes per import fins 32.195.821 pessetes, llevat dels supòsits objecte de delegació a l'apartat anterior.  
c) En el Director del Servei Valencià de Salut, les facultats esmentades en relació amb expedients o contractes per import fins 39.983.674 pessetes llevat dels supòsits objecte de delegación als apartats anteriores.  
En les delegacions anteriors es troben implícites totes les facultats necessàries per a l'autorització, disposició, liquidació i proposta d'ordenació de pagaments relatius a les despeses a què es refereixen, així com expressament totes les atribucions que la legislació vigent sobre contractació administrativa d'obres, subministraments i serveis assigna a l'òrgan de contractació.  
Dos. Despeses del capítol IV del Pressupost de l'Organisme:  
a) En els Delegats del Servei Valencià de Salut, d'Alacant, Castelló i València, les corresponents a expedients per import fins 300.000 pessetes.  
b) En el Director del Servei Valencià de Salut, les facultats esmentades amb relació a expedients per import fins 1.000.000 pessetes, llevat dels supòsits delegats a l'apartat anterior.  
En les delegacions anteriors, s'hi troben incloses totes les facultats necessàries per a l'autorització, disposició, liquidació i proposta d'ordenació de pagaments corresponents a les despeses a què es refereixen.  
Article segon  
En les resolucions i actes que s'adopten en virtut d'allò previst en aquesta Ordre es farà constar expressament que es produeixen fent ús de facultats delegades.  
Article tercer  
La delegació d'atribucions que s'aprova per aquesta Ordre serà sense perjudici de les facultats de l'òrgan delegant per advocar el coneixement i resolució de tots els afers que es considere oportú, podent-ne, així mateix, revocar la dita delegació en qualsevol moment, conformement amb allò previst en l'article 68.5 de la Llei 5/1983, de 30 de desembre, de Govern Valencià.  
DISPOSICIO ADDICIONAL  
Els distints òrgans a què es refereix aquesta Ordre, retran compte a la Secretaria General de la Conselleria de Sanitat i Consum d'aquells expedients de contractes d'obres, de subministraments i de serveis de quantia superior a 1.000.000 de pessetes.  
DISPOSICIO FINAL  
Aquesta Ordre entrarà en vigor el mateix dia de la publicació en el Diari Oficial de la Generalitat Valenciana.  
València, 26 d'abril de 1988.  
El Conseller de Sanitat i Consum,   
JOAQUIN COLOMER SALA


Còpia Permalink ELI